Vendsyssel FF havde behov for point mod Hobro, hvis håbet om overlevelse i 1. division skulle holdes i live inden sidste spillerunde. Inden søndagens kamp var Vendsyssel nemlig sidst i tabellen med tre point op til Kolding IF over stregen, men Vendsyssel havde spillet en kamp færre. Hobro var seks point over stregen, og var dermed ikke i nedrykningsfare uanset søndagens resultat. Det skriver bold.dk. Et nederlag mod lokalrivalerne fra Hobro ville have betydet enden for Vendsyssel FF i 1. division. Derfor lød det også fra Vendsyssel FFs anfører, Jeppe Svenningsen forud for søndagens kamp: - Vi skal op på den store klinge. Vendelboerne gik til kampen med en tro på, at det ville lykkedes, og det gjorde det. Nu gælder det torsdagens kamp, og der er ifølge cheftræner Michael Schjønberg brug for opbakning. - Vi kan selv afgøre det, men jeg vil opfordre hele Vendsyssel til at komme til kampen, for som jeg har sagt hele tiden, vi tror på det, men med en 12. mand i ryggen bliver det lidt nemmere, siger Michael Schjønberg. Vendsyssel er nu over nedrykningsstregen inden sidste spillerunde, hvor klubben nu er a point med Kolding, som går under stregen.
Vendsyssel FF går over stregen i 1. divisions nedrykningsspil, efter det søndag blev til en 2-0-sejr på udebane mod Hobro.